|  |  |
| --- | --- |
| Stema noua - mica | **ROMÂNIA****JUDEŢUL CLUJ****CONSILIUL LOCAL AL MUNICIPIULUI DEJ**Str. 1 Mai nr. 2, Tel.: 0264/211790\*, Fax 0264/223260, E-mail: primaria@dej.ro |
|  |

## H O T Ă R Â R E A Nr. 88

**din 27 noiembrie 2014**

 **privind aprobarea folosinței cu titlu gratuit pe durata de 3 ani a Complexului Sportiv (Sala de Sport, Stadionul Municipal) din Strada Nicolae Titulescu Nr. 16/A, Asociațiilor sportive, unitățile de învățământ care funcționează pe raza Municipiului Dej, în scopul desfășurării activităților și manifestărilor cultural – sportive**

**Consiliul local al Municipiului Dej,** întrunit în ședința ordinară din data de 27 noiembrie 2014;

Având în vedere **proiectul de hotărâre**, prezentat din **iniţiativa primarului Municipiului Dej**, întocmit în baza Raportului Nr. 21.256 din 20 noiembrie 2014, al Direcției de Cultură – Sport, prin care se propune spre aprobare Consiliului Local al Municipiului Dej, darea în folosință gratuită a Sălii de Sport, Stadionului Municipal din Strada Nicolae Titulescu Nr. 16/A, către Asociațiile sportive (volei, fotbal, baschet) și unităților de învățământ ce își desfășoară activitatea pe raza Municipiului Dej, proiect avizat favorabil în ședința de lucru al comisiei invățământ – cultură, din data de 27 noiembrie 2014;

Având în vedere ‘art. 17’ din Legea Nr. 213/1998 privind proprietatea publică și regimul juridic al acestuia;

În conformitate cu prevederile ’art. 36’, alin. (2), lit. c) și ’art. 45’, alin. (3) și ’art. 124’ din Legea Nr. 215/2001, privind administrația publică locală, republicată, cu completările și modificările ulterioare,

**H O T Ă R Ă Ş T E:**

 **Art. 1.** **Aprobă** folosința cu titlu gratuit pe durata de 3 ani a Complexului Sportiv (Sala de Sport, Stadionului Municipal) din Strada Nicolae Titulescu Nr. 16/A, de către Asociațiile sportive (volei, fotbal, baschet), unitățile de învățământ și alte entități nonprofit care funcționează pe raza Municipiului Dej, în scopul desfășurării activităților și manifestărilor cultural – sportive, conform unor programe prezentate de către fiecare dintre acestea și aprobarea lor de către Primăria Dej.

 **Art. 2.** Cu ducerea la îndeplinire a prevederilor prezentei hotărâri se încredințează Primarul Municipiului Dej, Direcția Tehnică și Direcția Economică și Direcția Cultură Sport din cadrul Primăriei Municipiului Dej.

**Preşedinte de şedinţă,**

**Lazin Sebastian Flaviu**

**Nr. consilieri în funcţie - 19**

 **Nr. consilieri prezenţi - 18**

**Nr. voturi pentru - 17**

 **Nr. voturi împotrivă -**

 **Abţineri - 1**  **Contrasemnează**

 **Secretar, Covaciu Andron**